Diari Oficial de la Generalitat Valenciana


Sumari del DOGV 8399, del 08-10-2018 (2018/9250)

Subhastes relatives al Pla d'aprofitaments forestals per a l'any 2019 en la província de València en forests gestionades per la Generalitat Valenciana, tant de propietat municipal com de pròpies.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8399

Data del DOGV
:   08-10-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/9250


Data del document
:   03-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Subhasta

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * contracte administratiu

Subhastes relatives al Pla d'aprofitaments forestals per a l'any 2019 en la província de València en forests gestionades per la Generalitat Valenciana, tant de propietat municipal com de pròpies. [2018/9250]  
1. Objecte  
1.1. Subhasta per a l'alienació dels aprofitaments ordinaris apícoles, de plantes aromàtiques, labor i sembra, tòfona i pastures en forests gestionades per la Generalitat Valenciana, tant de titularitat municipal com de pròpies. Tot això d'acord amb el que preveu el Pla d'aprofitaments forestals de la província de València per a l'any 2018, inclòs en l'annex I i aprovat per resolució de la Direcció Territorial de València amb data 28 de setembre de 2018.  
  
2. Tramitació, procediment i tipus de licitació  
2.1. L'entitat que realitzarà l'adjudicació de les forests de titularitat municipal serà, en cada cas, l'ajuntament que n'ostente la propietat. De les forests que són propietat de la Generalitat Valenciana, en farà l'adjudicació la Direcció Territorial de València, conforme al que indica l'annex I.  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i concurrència competitiva, recollits en l'article 15.5 de la Llei 43/2003, de 21 de novembre, de forests, així com amb el que disposa en la matèria la legislació reguladora del règim local i la legislació vigent en matèria de patrimoni de les administracions públiques i contractació del sector públic.  
2.3. El tipus de licitació serà obert, de tramitació ordinària, i es realitzarà mitjançant subhasta a l'alça en la quantitat establida per a cada lot en l'annex I.  
2.4. Per a participar en la licitació serà requisit indispensable la consignació prèvia d'una garantia provisional per un import del 2 per cent del valor de taxació.  
  
3. Plec de condicions economicoadministratives  
3.1. Per als aprofitaments de les forests de propietat municipal, el plec general de condicions economicoadministratives que regirà les alienacions haurà de ser redactat i aprovat per l'entitat local que tinga la propietat de la forest. Aquest document haurà de romandre depositat i ser accessible en l'ajuntament corresponent.  
3.2. Als aprofitaments de les forests propietat de Generalitat, els serà aplicable el plec general de condicions administratives aprovat mitjançant la Instrucció del director general de Medi Natural i d'Avaluació Ambiental de data 14 de juliol de 2017.  
3.3. En qualsevol cas, s'aplicaran les condicions generals establides en l'annex II de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, en la redacció que en fa la Resolució de 29 de març de 2017, de la Direcció General de Gestió del Medi Natural i d'Avaluació Ambiental, per la qual es modifiquen els seus annexos.  
3.3. La capacitat del licitador, característiques de les proposicions, garantia provisional i cànon anual figuraran convenientment detallats en cada plec de condicions economicoadministratives.  
  
4. Plec de condicions tècnicofacultatives  
4.1. S'aplicarà als aprofitaments objecte d'aquest anunci el plec general de condicions tecnicofacultatives per a l'alienació d'aprofitaments forestals en forests gestionades per la Generalitat Valenciana, aprovat mitjançant la Instrucció del director general del Medi Natural i d'Avaluació Ambiental de data 14 de juliol de 2017, sense perjudici de les condicions establides en l'Ordre 10/2015, de 8 d'abril de 2015, de la Conselleria d'Infraestructures, Territori i Medi ambient, per la qual es regulen els aprofitaments forestals a la Comunitat Valenciana.  
  
4.2. Els aprofitaments objecte d'aquest anunci comptaran amb un plec de condicions particulars tecnicofacultatives específic. Per a les forests propietat de la Generalitat, aquests plecs es podran revisar en les dependències situades en el carrer de Gregorio Gea, 27, 5a. planta, de València. Per a les forests de propietat municipal, es podran revisar en l'ajuntament que ostente la titularitat de la forest licitada. Aquest plec haurà de ser subscrit pel titular de la forest, l'adjudicatari i el tècnic facultatiu designat a aquest efecte, i contindrà la taxació i el període d'execució o gaudi de l'adjudicat.  
4.3. Quant a l'aprofitament de pastures, es regirà, a més, pel que disposa la Directriu de la Direcció General de Gestió del Medi Natural, de 18 de febrer de 2004, sobre els aprofitaments de pastures en forests gestionades per la Conselleria d'Agricultura, Medi Ambient, Canvi Climàtic i Desenvolupament Rural, en relació amb la prevenció i tractament de sarna sarcòptica.  
4.4. Quant als aprofitaments apícoles, es regiran, a més, pel Decret 12/1987, de 2 de febrer, del Consell de la Generalitat, pel qual es regula i s'ordena l'activitat apícola a la Comunitat Valenciana, pel Reial decret 209/2002, de 22 de febrer, pel qual s'estableixen normes d'ordenació de les explotacions apícoles i per totes les disposicions que regulen en l'actualitat l'activitat apícola a la Comunitat Valenciana.  
  
4.6. Quant als aprofitaments de tòfona, es regiran, a més, per l'Ordre d'1 de gener de 2018, de la Conselleria d'Agricultura, Medi Ambient, Canvi Climàtic i Desenvolupament Rural, pel qual es regula la recol·lecció de tòfones en terrenys forestals de la Comunitat Valenciana (DOGV 8226, 02.02.2018).  
  
5. Termini de vigència del gaudi  
5.1. El termini d'execució dels aprofitaments subhastats en les forests serà l'indicat en l'annex I, i es correspondrà amb anys naturals.  
  
  
6. Lloc i termini de presentació de les ofertes  
6.1. Amb caràcter preferent, les proposicions per a optar a la subhasta es presentaran en el registre general d'entrada dels respectius ajuntaments indicats en l'annex.  
6.2. En el cas de les forests propietat de la Generalitat Valenciana, aquestes es presentaran en les dependències situades en el carrer de Gregorio Gea, 27, 5a planta, de València. No obstant això, las proposicions es podran presentar en qualsevol dels registres administratius oficials en qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
6.3. El termini per a la presentació de les ofertes serà des de l'endemà de la publicació d'aquest anunci en el Diari Oficial de la Generalitat Valenciana fins a 10 dies naturals abans de la celebració de la subhasta corresponent. Les dates per a la celebració de cada subhasta estan indicades en l'annex I per a cada lot.  
  
7. Documentació que es requereix per a accedir a la subhasta  
7.1. En el cas de les forests propietat de la Generalitat Valenciana, les proposicions es presentaran en dos sobres tancats, que es denominaran A i B, signats pel licitador o persona que el represente. En el sobre A s'inclourà la documentació administrativa, a més del justificant d'haver constituït la garantia provisional del 2 % del valor de taxació. El sobre B contindrà exclusivament la proposició econòmica. Tot això d'acord amb l'article 6 de l'annex III de l'Ordre 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
7.2. Per als aprofitaments apícoles i de pastures, per a acreditar la solvència tècnica caldrà incloure en el sobre A el llibre d'explotació ramadera en vigor degudament actualitzat.  
  
8. Lloc i data de celebració de la subhasta  
8.1. Les subhastes se celebraran en els ajuntaments respectius o en les dependències de la Direcció Territorial de València en els casos de forests pròpies, en les dates que per a cada lot figuren en l'annex I.  
  
8.2. En les forests propietat dels ajuntaments, si queda deserta la primera subhasta, se celebrarà la segona deu dies naturals després, a comptar de la publicació en el tauler d'anuncis de l'ajuntament del resultat d'aquesta, sota el mateix tipus de taxació i condicions de l'annex I, llevat que aquells sol·liciten a la Direcció Territorial de València la modificació de les condicions economicoadministratives.  
  
8.3. En el cas de forests propietat de la Generalitat Valenciana, quan la primera subhasta quede deserta, se celebrarà la segona 10 dies naturals després, a comptar des de la publicació en el tauler d'anuncis de la seu de la Direcció Territorial del resultat d'aquesta, sota el mateix tipus de taxació i condicions de l'annex I. Les proposicions presentades a aquesta segona subhasta es deuran presentar en el termini de tres dies naturals des de la publicació del resultat en el tauler d'anuncis d'aquesta direcció territorial.  
  
9. Garantía definitiva  
9.1. L'adjudicatari haurà de consignar obligatòriament una garantia definitiva per valor del 10 % de l'import d'adjudicació, en el termini de 10 dies a partir de la data en què li siga comunicada l'adjudicació. La no consignació de la garantia en el termini indicat serà motiu d'anul·lació del procés iniciat d'adjudicació, i es passarà a la següent oferta millor situada.  
9.2. La garantia definitiva respondrà de les penalitzacions imposades a l'adjudicatari per raó de l'activitat que realitze, del rescabalament dels danys i perjudicis que l'adjudicatari puga ocasionar al titular de la forest amb motiu de l'adjudicació, de les despeses originades a aquest per demora de l'adjudicatari en el compliment de les seues obligacions i de la confiscació que es puga decretar en els casos de cancel·lació, d'acord amb el que estableixen els plecs de condicions economicoadministratives i tecnicofacultatives o, amb caràcter general, la legislació reguladora del règim local i de contractes del sector públic.  
9.3. La devolució de la garantia definitiva es produirà quan finalitze el termini vigent de l'adjudicació, una vegada la Direcció Territorial de València haja certificat la seua correcta execució o gaudi.  
9.4. Una vegada feta la liquidació de l'adjudicació, si les fiances superen l'import d'aquesta, l'excés serà tornat seguidament a l'adjudicatari, una vegada realitzat l'informe preceptiu del tècnic facultatiu designat per la Direcció Territorial de València.  
  
10. Cànon anual  
10.1. Prèviament a l'obtenció de la llicència i el lliurament de l'aprofitament, l'adjudicatari haurà d'ingressar l'import del cànon anual corresponent.  
10.2. De conformitat amb l'article 83 del Decret 98/1995, de 16 de maig, del Govern Valencià, pel qual s'aprova el reglament de la Llei 3/1993, de 9 de desembre, forestal de la Comunitat Valenciana, les entitats locals propietàries de les forests objecte d'aquest anunci estan obligades a invertir, almenys, el 15% de l'import dels aprofitaments en l'ordenació i millora de les masses forestals. L'import de l'esmentat percentatge formarà el fons de millores. Cada ajuntament haurà de disposar d'un compte corrent per a aquest fi.  
  
11. Obtenció de la llicència i lliurament de l'aprofitament  
11.1. Una vegada siga ferma l'adjudicació i siga comunicada a l'adjudicatari, serà condició indispensable que aquest dispose de la llicència que autoritza l'execució de l'aprofitament.  
11.2. La llicència serà expedida per la Direcció Territorial de València a càrrec de la qual estiga la forest, una vegada l'adjudicatari de l'aprofitament haja realitzat el pagament del cànon i constituït la garantia definitiva. En els casos en què estiga previst que el cànon es faça efectiu a través d'un projecte de millora del medi forestal, la llicència no podrà ser expedida fins que aquest projecte estiga aprovat.  
11.3. La llicència serà efectiva una vegada que s'haja produït el lliurament de l'aprofitament i s'haja signat l'acta corresponent, on es concretaran els productes a aprofitar o la superfície objecte d'aquest. No es podrà iniciar cap activitat preparatòria prèvia al lliurament de l'aprofitament.  
11.4. Per al cas d'aprofitaments plurianuals, la llicència d'aprofitament del segon any i els successius s'haurà d'obtindre obligatòriament 30 dies abans del final de la vigència de la llicència de l'any en curs, procediment que haurà de realitzar l'adjudicatari sense necessitat d'avís previ per part de les direccions territorials.  
11.5. La llicència haurà d'estar disponible en el lloc on es realitze l'activitat, i podrà ser requerida en qualsevol moment per les autoritats competents.  
  
12. Causes de resolució de l'adjudicació  
Les causes de resolució de l'adjudicació seran les previstes en la normativa vigent en matèria de patrimoni de les administracions públiques i de contractes del sector públic, en els termes previstos en l'article 20 de l'annex II de l'esmentada Ordre 10/2015, de 8 d'abril de 2015.  
  
  
València, 3 d'octubre de 2018.- El director territorial: Javier Civera Martínez.